text: қазақстан республикасы денсаулық сақтау министрлігінің медициналық қызметтің сапасын бақылау комитеті (2004- ) қр президентінің 2004 ж. 29 қыркүйектегі жарлығына сәйкес қр үкіметінің 2004 ж. 28 қазандағы қаулысымен комитет қр денсаулық сақтау министрлігінің денсаулық сақтау саласында стандартардың сақталуына бақылауды жүзеге асыру жөніндегі функциялары берілді. қр үкіметінің 2004 ж. 15 желтоқсандағы қаулысымен комитет туралы ереже және оның құрылымы бекітілді. комитеттің аумақтық мекемелері құрылды. комитет қр денсаулық сақтау министрлігінің құзіреті шегінде медициналық қызметтің сапасын бақылау жөніндегі бақылау және іске асыру функцияларын, сондай-ақ медициналық қызмет көрсетудің сапасы саласында саларалық үйлестіруді жүзеге асыратын қр денсаулық сақтау министрлігінің ведомствосы болып табылады. комитеттің негізгі міндеттері көрсетілетін медициналық қызметтің сапасы мен толықтығын бақылау саласындағы мемлекеттік саясатты іске асыру, денсаулық сақтау саласында стандарттарды сақтау, тұрғылықты жеріне қарамастан қр бүкіл аумағында азаматтарға медициналық қызмет көрсетудің қол жетімділігі мен сапасына кепілдіктерді қамтамасыз ету, меншік нысанына, ведомстволық тиесілілігіне қарамастан, жеке және заңды түлғалар көрсететін медициналық қызметтің сапасын мемлекеттік бақылауды және оны жақсарту жөніндегі шараларды қамтамасыз ету болып табылады. комитеттің облыстарда, астана және алматы қалаларында аумақтық бөлімшелері бар. басшылық; аккредиттеу және ақпараттық жұмыс басқармасы; ұйымдастыру жүмысы және лицензиялау бөлімі; бағдарламалық жүйелерді әзірлеу, енгізу және аккредиттеу бөлімі; денсаулық сақтау саласында стандарттардың сақталуын бақылау басқармасы; медициналық көмектің сапасын сараптау және лицензиядан кейінгі бақылау бөлімі; медициналық көмектің сапасын басқару әдіснамасы бөлімі.